**Դանիել Բիլալյան** (ֆր.՝ Daniel Bilalian, ապրիլի 10, 1947(1947-04-10), Փարիզ), ֆրանսահայ լրագրող, լուրերի հաղորդավար և հեռուստահաղորդավար։

Կենսագրություն
--------------

Դանիել Բիլալյանը ծնվել է Փարիզում, ծագումով հայ է։ Իրավագիտություն սովորելուց հետո նա դարձել է *Union de Reims*-ի լրագրող։ 1971 թվականից նա *ORTF*-ի տարածաշրջանային թղթակիցն էր, նախքան *Antenne 2*-ի ազգային խմբագրական անձնակազմին միանալը, որտեղ նա դարձել է հիմնական թղթակիցը, այնուհետև 1976 թվականից սկսել է ներկայացնել *Antenne 2 midi*-ն։

Դանիել Բիլալյանը 1979-1981 թվականներին ներկայացրել է *Journal de 13 heures*-ը և 1982 թվականին վերադարձել է *Antenne 2 midi*։ 1985 թվականին Բեռնար Ռապի հետ ներկայացրել է այլընտրանքային *Journal de 20 heures-*ը։ Այնուհետև մի քանի ամիս անց նրան փոխարինել է Կլոդ Սերիյոնը։ Երկու տարի բացակայելուց հետո նա վերադարձել է 1987 թվականին՝ շաբաթ-կիրակի օրերին վարելով լուրերը մինչև 1990 թվականը։ Նա նաև ներկայացրել է *Stars à la barre*, իսկ հետո՝ *Dossiers de l'écran* հաղորդաշարերը, որը վերանվանվել է *Mardi Soir*։ 1991 թվականի դեկտեմբերյան քաղաքական բանավեճից հետո պաշտոնանկ է արվել։

1994 թվականին Դանիել Բիլալյանը վերադարձել է France 2-ի ամենօրյա նորություններ՝ *Journal de 13* heures-ում փոխարինելով Անրի Սանիեին, որը տեղափոխվել էր *Soir 3*։

1995 թվականի սեպտեմբերին նա դարձել է *Journal de 20 heures*-ի հաղորդավարը՝ փոխարինելով Բրունո Մասուրին։ 1997 թվականի սեպտեմբերին հեռացել է այդ հաղորդաշարից և շաբաթվա ընթացքում ներկայացրել ամենօրյա նորությունները, իսկ Բեատրիս Շոնբերգը ներկայացրել է դրանք հանգստյան օրերին։ 1998 թվականի օգոստոսին նրան փոխարինել է Կլոդ Սերիյոնը։ Բացակայությունից հետո նա կրկին վերադարձել է՝ ներկայացնելու *Journal de 13 heures* 2001 թվականի սեպտեմբերից մինչև 2004 թվականի հուլիսը։

2004 թվականի հուլիսին Դանիել Բիլալյանը նշանակվել է France Télévisions-ի մարզական տնօրեն։ 2005 թվականին Պիեռ Սալվիակի պաշտոնանկությունը անակնկալի է բերել մարզական ծառայության ռեգբիի բաժնի աշխատակիցներին։ 2010 թվականի հունվարին մարզական լրագրողները պահանջել են վերանայել խմբագրական և կառավարման մեթոդները, որոնք համարվել են վտանգավոր։ 2010 թվականի ապրիլին մեծամասնությունը քվեարկել է նրան անվստահություն հայտնելու օգտին՝ զեկուցելով ղեկավարությանը և կշտամբելով, որ Դանիել Բիլալյանը չի աշխատում խմբագրության համար։

Անձնական կյանք
--------------

1972 թվականին Դանիել Բիլալյանն ամուսնացել է Քրիստինի հետ, նրանք ունեն Մարգարիտ անունով դուստր, որը ծնվել է 1975 թվականին։

Դանիել Բիլալյանն ունի Ժերար անունով եղբայր։

Մատենագիտություն
----------------

* Presses de la Cité, ed. (1998). *Prisons, la vérité* (ֆրանսերեն). էջ 214. ISBN 9782258017290.
* Presses de la Cité, ed. (1979). *Les évadés* (ֆրանսերեն). էջ 267. ISBN 9782258005181.
* Presses de la Cité, ed. (1985). *Le camp de la goutte d'eau* (ֆրանսերեն). էջ 211. ISBN 9782258007093.
* Pocket, ed. (1988). *Vous serez le nouveau président* (ֆրանսերեն). էջ 274. ISBN 9782266021111.

Պարգևներ
--------

2005 թվականի հուլիսին Դանիել Բիլալյանը պարգևատրվել է Պատվո լեգեոնի շքնշանով։

Ծանոթագրություններ
------------------

1. 1 2  Who's Who in France (ֆր.) — Paris: 1953. — ISSN 0083-9531; 2275-0908
2. ↑  «Notre instant Dewaere».
3. 1 2 3  «Билалян Даниель — Энциклопедия фонда «Хайазг»». *ru.hayazg.info*. Վերցված է 2022 թ․ հուլիսի 8-ին.
4. ↑  «Vote de défiance contre Daniel Bilalian». *Le Figaro* (ֆրանսերեն). Արխիվացված է օրիգինալից 2014 թ․ ապրիլի 14-ին. Վերցված է 2010 թ․ ապրիլի 14-ին.
5. ↑  Emmanuel Beretta. «Vote de défiance contre Daniel Bilalian». *Le Point* (ֆրանսերեն). Արխիվացված է օրիգինալից 2012 թ․ սեպտեմբերի 4-ին. Վերցված է 2010 թ․ ապրիլի 12-ին.
6. ↑  Who’s Who in France : dictionnaire biographique, Éditions Jacques Lafitte, 1992.
7. ↑  Télé 7 Jours no 1299, semaine du 20 au 26 avril 1985, page 128, article de Claude Baron.
8. ↑  *www.legifrance.gouv.fr*. Վերցված է 2022 թ․ հուլիսի 8-ին. `{{cite web}}`: Missing or empty `|title=` (օգնություն)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| BNF: 11892035p · GND: 119152731X · ISNI: 0000000024739484 · LCCN: n79105303 · SUDOC: 026728583 · VIAF: 34453080 · WorldCat VIAF: 34453080 |

 |

 |